**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.10.2023, ora 08.00 – 06.10.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 06.10.2023, ora 07.00**

**RÂURI**

**Debitele au fost în general staționare.**

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe unele râuri din bazinul superior al Jiului și mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Moravița, Caraș, Cerna, Vedea, Tazlău, Rm. Sărat, Bârlad, Jijia, Bahlui, pe unii afluenți din bazinele superioare ale Mureșului și Argeșului, din bazinul superior și mijlociu al Oltului și pe râurile din Dobrogea.

În interval a fost emisă o **ATENȚIONARE HIDROLOGICĂ**  pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare.**

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 05.10.2023 – 06.10.2023 **a fost în scadere,** având valoarea **de** **2500 m3/s**, sub media multianuală a lunii **octombrie (3850 m3/s).**

În aval de Porţile de Fier debitele au fost în scădere pe sectorul Gruia – Zimnicea, staționare la Giurgiu și în creştere pe sectorul Oltenița – Tulcea.

**Debitul la intrarea în ţară (secţiunea Baziaş) va fi în scadere (2400 m3/s).**

În aval de Porțile de Fier debitele vor fi în scădere pe sectorul Gruia – Călăraşi și în creştere pe sectorul Cernavodă – Tulcea.

**2.** **Situația meteorologică în intervalul 05.10.2023, ora 09.00 – 06.10.2023, ora 06.00**

**ÎN ŢARĂ**

**Valorile de temperatură s-au menținut peste mediile** multianuale deși au marcat o scădere față de ziua precedentă în cea mai mare parte a țării. Cerul a fost variabil, cu înnorări temporar accentuate și izolat averse slabe însoțite de descărcări electrice, după-amiaza și noaptea, pe arii restrâne la munte și izolat în rest. Vântul a suflat slab și moderat, cu ușoare intensificări pe creste. Temperaturile maxime s-au încadrat între 18 grade la Ocna Șugatag și 28 de grade la Zimnicea și Giurgiu, iar la ora 6 se înregistrau valori de temperatură cuprinse între 3 grade la Toplița și 18 grade la Sulina. Dimineața, izolat în vest, nord și centru a fost ceață.

**OBSERVAȚII:** *de ieri de la ora 06 au fost în vigoare 5 atenționări cod galben pentru fenomene meteo periculoase imediate: 2 emise de către SRPV Sibiu, 2 de către SRPV Timișoara și 1 de către SRPV Cluj.*

**LA BUCUREŞTI**

**Vremea a fost în continuare caldă** pentru această perioadă, deși valorile de temperatură au marcat o scădere față de ziua precedentă, astfel temperatura maximă a fost de 25 de grade la Afumați, 26 de grade la Băneasa și 27 de grade la Filaret. Cerul a fost variabil, iar vântul a suflat slab și moderat. La ora 6 se înregistrau 11 grade la Băneasa, 12 grade la Afumați și 14 grade la Filaret.

**3. Prognoza meteorologică în intervalul 06.10.2023, ora 09.00 – 07.10.2023, ora 09.009**

**ÎN ŢARĂ**

**Valorile de temperatură se mențin mai ridicate** decât cele specifice perioadei în regiunile sudice, iar în rest vor marca o scădere față de intervalul precedent și se vor apropia de mediile multianuale. Cerul va fi variabil, cu înnorări temporare în special după-amiaza și seara, dar numai izolat vor fi posibile ploi slabe, mai ales la munte și în sudul extrem. Vântul va sufla slab și moderat, cu intensificări la munte (rafale de 60...70 km/h pe creste), iar în prima parte a intervalului local și în Moldova, estul Munteniei și Dobrogea (cu până la 40...50 km/h). Temperaturile maxime se vor încadra între 17 și 25 de grade, iar cele minime în general între 2 și 15 grade. Dimineața și noaptea, pe arii restrânse, cu precădere pe văi și în depresiuni, se va semnala ceață.

**LA BUCUREŞTI**

**Vremea va fi în continuare mai caldă** decât în mod normal pentru această perioadă. Cerul va avea înnorări temporare ziua și va deveni mai mult senin noaptea. Vântul va sufla slab până la moderat. Temperatura maximă va fi de 24...25 de grade, iar cea minimă de 9...11 grade.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 04.10.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului din teritoriu, (Media zilnică de 50 µg/m3 pentru PM10** (pulberi în suspensie cu diametrul sub 10 microni**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Râmnicu Vâlcea** informează despre producerea unui incendiu de litieră, **izbucnit în data de 01.10.2023, ora 17:50, care a afectat 1 ha de litieră din zonă de câmpie, de foioase, aparţinând OS Dabuleni, loc. Dabuleni, jud. Dolj**. Incendiul a fost stins în aceeaşi dată, 01.10.2023, ora 21:30, de către personal silvic 2 persoane, 2 pompieri civili şi 3 cetăţeni, cu o autospeciala cu apa. Cauza incendiului o constituie utilizarea focului deschis cu scopul arderilor agricole în vecinătatea fondului forestier, cu autor necunoscut.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.10.2023 – 05.10.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

S-a instituit faza de atenționare/avertizare Incepand cu data de 25.07.2023, la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

- incepand cu data de 22.09.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**